钦定古今图书集成/明伦汇编/家范典/第094卷 > 汉蔡邕独断 > 《妻妾》
## 钦定古今图书集成/明伦汇编/家范典/第094卷 > 汉蔡邕独断 > 《妻妾》

天子后立六宫之别，名。三夫人。帝喾有四妃，以象后
妃四星，其一明者为正妃，三者为次妃也。九嫔，夏后
氏增以三三而九，合十二人。《春秋》天子一取十二，夏
制也。二十七世妇。殷人又增三九二十七，合三十九
人，八十一御女。周人上法帝喾，正妃又九九为八十
一，增之合百二十人也。天子一取十二女，象十二月。
三夫人九殡。诸侯一取。九女，象九州一妻八妾，卿大
夫一妻二妾，士一妻一妾。